## Затворническа и пробационна служба на Нейно Величество (HMPPS) – ЧЗВ на посетители относно тестването при посещения

### Какво представлява тестването при посещения?

Тестовете с устройство за страничен поток (LFD) ще се предлагат на всички посетители на затвора и хората, които те посещават. Това означава, че ако посетителите (и посещаваното от тях лице, в случай, че то си направи тест) имат отрицателен тест за Covid-19, физическият контакт ще бъде позволен. Тестването преди посещенията ще помогне за понижаване на предаването на вируса на тези, които живеят и работят в нашите затвори и общността.

**Това в кои затвори се прилага?**

Тестването преди посещенията се прилага във всички затвори в Англия

### Какъв вид тест ме молят да направя?

Молят Ви да направите теста с устройство за страничен поток (LFD). Той представлява натривка от носа и гърлото и резултатите стават ясни до 30 минути. Това е същият вид тестване, което се предлага към момента в общността, включително в училищата и домовете за грижи.

### Защо да си правя тест с устройство за страничен поток (LFD)?

Затворите са закрита среда и вирусът може бързо да се разпространи сред нейните обитатели. За да избегнем епидемията от вируса в затвора, в допълнение към вече въведеното редовно тестване на персонала, ние молим посетителите и хората в затвора да си направят тест с устройство за страничен поток (LFD) преди посещението. Избягването на бъдещи епидемии е изключително важно, за да се позволи на затворите да разработят допълнително своите режими и да подобрят посещенията. Когато си направите тест с устройство за страничен поток (LFD) Вие ще получите разрешение за физически контакт с лицето, което посещавате.

### Посещаваното от мен лице също ли ще си направи тест?

Ще помолим и посещаваното лице да си направи тест с устройство за страничен поток (LFD) преди посещението. Физическият контакт по време на визитата ще бъде позволен, ако Вашият резултат от теста и този на лицето, което посещавате, са отрицателни. Ако обаче посещаваното от Вас лице откаже да си направи тест или ако в деня на посещението няма налично за него тестване, физическият контакт ще бъде позволен, при условие, че Вие сте си направили тест и той е отрицателен.

Посещаваното от Вас лице може да не се е съгласило на тест или да не е успяло да си го направи преди посещението. Вие ще вземете решение дали ще участвате в тестването, за да имате физически контакт.

### Трябва ли да си направя теста, за да получа час за посещение?

Не. Тестването е по желание, но ние Ви насърчаваме да вземете участие, за да предпазите лицето, което посещавате и останалите обитатели на затвора. Ако не желаете да си направите тест, Вашето посещение ще се проведе, но няма да Ви бъде позволен физически контакт по време на визитата.

### Какво трябва да направя?

Насърчаваме Ви да си направите тест у дома или да си набавите такъв в общността в деня на Вашето посещение.

Когато пристигнете за посещението, ние ще помолим да предоставите доказателство за резултата от Вашия тест, направен в същия ден. Доказателствата могат да бъдат под формата на имейл/текстово съобщение с резултата от теста от увебсайта за регистрация на теста, направен в деня на визитата. Ако не сте успели да си направите тест в общността, такъв може да Ви бъде предложен в затвора.

### Трябва ли да доказвам моя резултат от домашния тест?

Да, молим да ни предложите доказателства за резултата от Вашия домашен тест, направен в деня на посещението. Трябва да предоставите доказателства за резултата от домашния тест, за да позволим физически контакт. Ако не може да предоставите доказателства, ще Ви бъде предложен тест на място. Трябва да Ви напомним, че ако имате положителен резултат и не се изолирате, така нарушавате правителствените насоки и закона.

### Какво ще се случи, ако нямам достъп до тест у дома или в общността?

Ако нямате достъп до тест в общността, ние ще Ви го предложим когато пристигнете за посещението. Това може да отнеме около 45 минути, затова ще е добре да пристигнете по-рано, за да можете да го направите.

### Какво ще се случи, ако резултатът ми е отрицателен?

Ако Вашият резултат е отрицателен, както и този на посещаваното от Вас лице (в случай, че то си направи тест) - може да имате физически контакт с посещаваното от Вас лице.

### Какво ще се случи, ако не пожелая да си направя тест?

Ако откажете теста, Вашето посещение ще се проведе, но няма да може да имате физически контакт.

### Какви са предимствата на тестването у дома?

Тестването преди да потеглите от вкъщи ще Ви помогне да избегнете пътуването и след това евентуално положителен резултат при пристигането в центъра за посещения. Това ще Ви спести излишни пътни разходи и разочарованието в деня на посещението, ако то не може да се проведе. Научавайки, че резултатът Ви е отрицателен преди да пътувате, Вие също помагате за предпазването на общността.

### Как мога да получа достъп до тест в общността?

Достъпът до тестването в общността може да бъде получен по много начини. Може да получите достъп до домашен тест чрез училищата, ако сте родител или настойник на дете в средно училище. Може да посетите Център за бързо тестване (Rapid Testing Centre), ако в района Ви има такъв. Другият вариант е да посетите Вашата близка аптека или долупосочения уебсайт за повече информация.

<https://www.gov.uk/order-coronavirus-rapid-lateral-flow-tests> за да поръчате или вземете комплект за тестване за домашно ползване)

<https://www.gov.uk/find-covid-19-lateral-flow-test-site> (за да научите къде може да си направите теста)

### Ако си направя тест и той е положителен, мога ли дойда за посещението?

Не, ако имате положителен резултат преди да дойдете или когато пристигнете, няма да може да осъществите посещението. Ако резултатът Ви в затвора се окаже положителен ще Ви помолят да се приберете у дома и да се изолирате съобразно националните насоки. Това ще спомогне да се понижи риска от предаване на вируса и да се предпази общността, както и живеещите и работещите в нашите затвори. Ще трябва да се свържете по телефона с нашия екип за запазване на посещения, за да го пренасрочите, а ние ще уведомим посещаваното от Вас лице.

Колко струва?

Тестът за Covid е безплатен.

### Моето дете ще ме придружи при посещението, то трябва ли да бъде тествано и кой ще проведе теста?

Не е необходимо деца на възраст под 11 години да си правят тест и им е позволен физически контакт. Ако Вашето дете е на възраст 11 години Ви насърчаваме да се съгласите да му се направи тест и Вие ще трябва да го проведете. Децата на възраст над 12 години провеждат теста сами. Това е съобразно програмата за тестване, въведена в средните училища. На децата на възраст над 11 години е позволен контакт с лицето, което посещават, само ако то има отрицателен резултат.

### Физически не мога да проведа теста, бихте ли го направили вместо мен?

Не. Персоналът на HMPPS може единствено да Ви обясни как да проведете теста, но не може да го направи вместо Вас. Ако не можете сами да проведете теста, вие може да отидете до обществени центрове за тестване и до Вашата лекарска поликлиника.

### Не мога да направя тест поради здравни причини

Ако не можете да участвате в тестването по здравни причини ще трябва да предоставите потвърждаващо удостоверение от Вашия личен лекар. Ако го направите ще Ви бъде позволено да имате физически контакт с лицето, което посещавате.

### Аз или някой друг в моята група от посетители наскоро имахме положителен PCR тест. Може ли пак да си направим тест?

Ако считате, че сте освободени от тестването поради положителен PCR тест в рамките на изминалите 90 дни и може да го докажете - контактът при посещението ще бъде позволен (при условие, че другите посетители от същата група имат отрицателен тест и периодът на изолация е изпълнен). Ако не можете да покажете доказателство, може да си направите тест с устройство за страничен поток (LFD), за да имате контакт по време на визитата.

### Пътувах с обществен транспорт, за да дойда за посещението. Мога ли да се прибера с обществения транспорт, ако резултатът от теста ми е положителен?

Ако е възможно, насърчаваме нашите посетители да се тестват преди пътуването си до затвора. При положителен резултат от теста, ако е възможно, използвайте личен транспорт, за да се приберете у дома. Ако е наложително да пътувате с обществен транспорт трябва да спазвате правителствените насоки, които включват носенето на маска за лице, поддържане на дистанция от околните и докосване на повърхности единствено с цел безопасно пътуване.

### Ако си направя тест и резултатът е отрицателен, мога ли да проведа нормално посещение без носене на маска или спазване на дистанция от 2 метра? Мога ли да имам физически контакт с лицето, което посещавам?

При всички посещения, независимо от тестването, се изисква посетителите и посещаваното лице да носят маска за лице. Ако обаче имате отрицателен резултат в деня на посещението и посещаваното от Вас лице също е с отрицателен тест (ако си направи тест), Вие може да имате физически контакт, но трябва да носите маска. От Вас ще се изиска да спазвате дистанция от околните докато се намирате в центъра за посещения и когато се придвижвате до зоната за посещения и от нея.

### Ако се съглася да си направя тест и резултатът е отрицателен: как мога да знам, че никой в стаята няма положителен резултат и че не се излагам на риск от заразяване с вируса?

Може да не знаете кой си е направил тест и кой не. Ние няма да споделяме тази информация с никого. От всички обаче ще се иска да спазват социална дистанция докато се придвижват до зоната за посещения и от нея, както и из центъра за посещения. Всички посетител и задържани лица трябва да носят маска. Насърчаваме всички да си направят тест. На лицата в затвора също се предлага тестване, а персоналът ни има достъп до редовно провеждани тестове.

### Целият персонал ли се тества?

На персонала също се предлагат тестове три пъти седмично, като част от програмата за тестване.

### В залата за посещения предлагат ли се напитки за закупуване?

Към момента не се предлагат напитки.

### Ще има ли кът за деца в залата/центъра за посещения, където те могат да си играят?

Тъй като позволяваме минимален физически контакт с цел избягване разпространението на вируса, вътрешният детски кът ще бъде затворен изцяло.

### Какви занимания за деца ще се предлагат, ако детският кът е затворен?

Това е различно за всеки обект.

### Децата могат ли да имат физически контакт с лицето, което посещавам?

Децата на възраст под 11 години ще могат да имат физически контакт без да са си правили тест. Децата на възраст над 12 години ще могат да имат физически контакт, ако са си направили тест и резултатът е отрицателен.

### Времето за теста приспада ли се от времето за посещението?

Не, тестът ще се проведе преди посещението и ще може да използвате отпуснатото Ви време. Ще трябва да пристигнете в сградата около 1 час преди началото на запазеното посещение, за да разполагате с достатъчно време да се регистрирате и да участвате в тестването (включително регистрация на Вашите данни и времето, необходимо за теста). **Ако може да предоставите доказателство за отрицателен тест с устройство за страничен поток (LFD) направен в деня на посещението, няма да е необходимо да правите тест в затвора и да пристигате по-рано.**

### Имам ваксинация, трябва ли да се тествам?

Да, тестването ще продължи и след ваксинацията. Тя не Ви предпазва от заразяване с вируса и неговото разпространяване.

### Ако сме група и един от нас има положителен резултат - останалите лица могат ли да проведат посещението?

Ако сте пътували всички заедно в един автомобил, това ще задейства Test and Trace и посещението няма да може да се състои. Ако сте пътували отделно, лицето с положителен резултат няма да може да присъства на посещението, но останалите ще могат.

### Посещаваното от мен лице ще изгуби ли визитата, ако имам положителен резултат?

Не, визитата няма да се състои, но то няма да я загуби от полагаемите. Ще може да пренасрочите визитата за по-късна дата.